Document ID: 31985R1700

*****
ΚΑΝΟΝΙΣΜΟΣ (ΕΟΚ) αριθ. 1700/85 ΤΟΥ ΣΥΜΒΟΥΛΙΟΥ
της 19ης Ιουνίου 1985
για το καθεστώς εισαγωγής που εφαρμόζεται για το έτος 1985 στα προϊόντα που υπάγονται στη διάκριση 07.06 Α του Κοινού Δασμολογίου και κατάγονται από τρίτες χώρες μη μέλη της GATT
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 604/83 του Συμβουλίου της 14ης Μαρτίου 1983 για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 07.06 Α του Κοινού Δασμολογίου και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (1), και ιδίως το άρθρο 1 στοιχείο δ),
την πρόταση της Επιτροπής,
Εκτιμώντας:
ότι, για το 1983, οι ποσότητες μανιόκας που είναι δυνατόν να εξαχθούν προς την Κοινότητα με το ευεργέτημα εισφοράς 6 % κατ' αξίαν για τις τρίτες χώρες μη μέλη της GATT καθορίστηκαν σε 370 000 τόνους·
ότι, κατά τη διάρκεια του έτους αυτού, οι εν λόγω εισαγωγές μανιόκας ήταν σημαντικά μικρότερες από τις ποσοστώσεις που καθόρισε το Συμβούλιο· ότι πρέπει να ληφθεί υπόψη η νέα αυτή κατάσταση και να καθοριστεί για το 1985 το ύψος της ποσόστωσης σε 300 000 τόνους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά το έτος 1985, για τα προϊόντα που υπάγονται στη διάκριση 07.06 Α του Κοινού Δασμολογίου - ρίζες μανιόκας, αραρούτης και σαλεπιού και άλλες παρόμοιες ρίζες και κόνδυλοι με υψηλή περιεκτικότητα σε άμυλο με εξαίρεση τις γλυκοπατάτες - καταγωγής τρίτων χωρών μη μελών της GATT, εισπράττεται κατά την εισαγωγή εισφορά όχι μεγαλύτερη του 6 % κατ' αξία, μέσα στα όρια ποσόστωσης 300 000 τόνων.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Ιουνίου 1985.

Labels: 3
5